મોરબી : લાંબા સમય બાદ નેશનલ ગ્રીન ટ્રિબ્યુનલની ટકોરને પગલે ભારત સરકાર દ્વારા દરિયાકાંઠે ઔધોગિક વિકાસ કરવા માટે પરંપરાગત માછીમારી વ્યવસાય સાથે સંકળાયેલ લોકોના હક્ક અધિકારને જાળવી રાખવા કોસ્ટલ ઝોન મેનેજમેન્ટ પ્લાન અમલમાં મુક્યો છે પરંતુ ઉતાવળે બનેલા આ czmp એટલે કે કોસ્ટલ ઝોન મેનેજમેન્ટ પ્લાનમાં મોરબી જિલ્લાના માળીયા તાલુકાને હળહળતો અન્યાય કરી અનેક ગામોની બાદબાકી કરી નાખવામાં આવતા ગઈકાલે માળીયા ખાતે મળેલી ઈકોલોજી કમિશનની બેઠકમાં તડાપીટ બોલી હતી અનેં ધારાસભ્ય તેમજ માછીમાર સંગઠનો દ્વારા લેખિત વિરોધ રજૂ કરવામાં આવતા કમિશન દ્વારા આગામી 11 નવેંબરએ પુનઃ લોક સુનાવણી યોજવા નક્કી કરાયું હતું.